Koordinatar: 31°44′44.47″N 34°59′11.93″E﻿

**Beit Shemesh** eller **Bet Shemesh** (hebraisk בֵּית שֶׁמֶשׁ; gresk Βαιθσαμύς; latinsk *Bethsames*) er ein by som ligg kring 30 km vest for Jerusalem i Israel i Jerusalem distrikt. Han hadde 80 600 innbyggjarar i 2010. Historia til Beit Shemesh går attende til før-bibelsk tid. Den moderne byen Beit Shemesh vart grunnlagd i 1950.

Tel Beit Shemesh oppom den moderne Beit Shemesh
Beit Shemesh frå sør.
Beit Shemesh, 2010
Beit Shemesh kjøpesenter

Historie
--------

### Antikken

Den antikke byen Beit Shemesh («solhuset» eller «soltempelet» på hebraisk) vart opphavleg namngjeven etter den kanaanittiske solgudinna Shemesh, som vart dyrka der i antikken. Ruinane av den gamle byen er framleis synleg på ein tell nær den moderne byen.

Beit Shemesh er først nemnt i Josvas 15 (som Bet-Sjemesj på norsk) som ein by i området til Juda-stamma på grensa mellom territoriet deira og territoriet til Dan-stamma. Seinare i Josva 21 vert Beit Shemesh nemnt som ein stad som er sett til sides for prestane av Levi-stamma, kohanim. Byen er nemnt i kapittel 6 i Første Samuelsbok som den første byen som Paktas ark vart frakta til på veg attende frå Filistia etter å ha blitt stolen av filistrane i eit slag. I Andre kongebok er Beit Shemesh igjen nemnt som åstad for slaget mellom Amaziah konge av Judea og Jehoash konge av Israel.

Då Babylonia øydela Judea, vart vassverka i Beit Shemesh gøymd og tildekt, og ikkje funnen att før 2004. Så då jødane kom attende til området, i perioden kring Det andre tempelet, vart ikkje byen bygd opp att, slik mange andre stader i nærleiken vart, som Beit Guvrin, Maresha og andre. Småbyane Dayr Raban og Dayr Rafat nytta derfor stein frå denne byen til å bygge sine bygg. I nærleiken finst òg ein førhistorisk megalittisk sirkel, som truleg var knytt til gudsdyrkinga i Beit Shemesh.

Det er funne spor frå eit kloster og andre spor frå den bysantinske perioden.

### Moderne tid

Seint på 1800-talet vart staden nytta som bustad av lokale arbarar under innhaustinga. Den vesle moskéen Abu Mizar låg der.

Under den arabisk-israelske krigen i 1948 invaderte den egyptiske armeen området og sette opp ein militærpost på ein ås som seinare vart Beit Shemesh. Posten skifta hender fleire gonger under kampane. 

I 1952 vart dei første permanente husa bygde i Beit Shemesh, etter at det hadde lege ein flyktningleir der sidan 1950. Byen vart ein typisk utviklingsby med stort sett nordafrikanske immigrantar som innbyggjarar.

Kjelder
-------

* *Denne artikkelen bygger på «Beit Shemesh» frå Wikipedia på engelsk, den 7. oktober 2014.*
	+ *Wikipedia på engelsk oppgav desse kjeldene:*

1. 1 2  «Statistical Abstract of Israel 2012 - No. 63 Subject 2 - Table No. 15». Israel Central Bureau of Statitistics. Arkivert frå originalen 20. oktober 2013. Henta 7. oktober 2014.
2. ↑  «CBS, Statistical Abstract of Israel». CBS. 2011. Henta 21. februar 2012.
3. ↑  Beit Shemesh – Biblical city on the border between Judah and Philistia, Israel Ministry of Foreign Affairs. Retrieved 23 November 2007.
4. ↑  Claudine Dauphin (1998). *La Palestina byzantine, Peuplement et Populations, Vol. III: Catalogue*. BAR International Series 726. Oxford: Archeopress. s. 909.
5. ↑  C. R. Conder and H. H. Kitchener (1883). *The Survey of Western Palestine* **III**. London: The Committee of the Palestina Exploration Fund. s. 60.
6. 1 2  M. V. Guérin (1869). *Description géographique, historique et archéologique de la Palestina*. Judée II. Paris. s. 18–22.

Bakgrunnsstoff
--------------

* Beit Shemesh kommune
* Stader å vitje i Beit Shemesh
* Shemesh OnLine
* ShemeshDirectory
* Ramat Beit Shemesh

| * v
* d
* e
Jerusalem distrikt |
| --- |
| Byar | Beit Shemesh**·** Jerusalem |  |
| Lokale kommunar | Abu Ghosh**·** Kiryat Ye'arim**·** Mevaseret Zion |
| Regionale kommunar | Mateh Yehuda |
| Sjå òg: | Stor-Jerusalem |


| * v
* d
* e
Israelske byar med minst 50 000 innbyggjarar |
| --- |
| 200 000 og meir | Jerusalem (Vest)**·** Tel Aviv-Jaffa**·** Haifa**·** Rishon LeZion**·** Ashdod**·** Petah Tikva |
| 100 000–199 999 | Beer Sheva**·** Holon**·** Netanya**·** Bnei Brak**·** Ramat Gan**·** Bat Yam**·** Rehovot**·** Ashkelon |
| 50 000–99 999 | Herzliya**·** Kefar Sava**·** Ra'anana**·** Hadera**·** Beit Shemesh**·** Modi'in-Maccabim-Re'ut**·** Lod**·** Nasaret**·** Ramla**·** Giv'atayim**·** Rahat**·** Nahariya**·** Kiryat Ata |

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |